62023TO0410_INF
2024 m. rugpjūčio 6 d. Bendrojo Teismo (antroji kolegija) nutartis
BAWAG PSK / BPV
(Byla T‑410/23) (
1
)
„Ekonominė ir pinigų sąjunga – Bankų sąjunga – Kredito įstaigų ir tam tikrų investicinių įmonių bendras pertvarkymo mechanizmas (BPeM) – Bendras pertvarkymo fondas (BPF) – BPV sprendimas dėl ex ante įnašų už 2023 m. įnašų mokėjimo laikotarpį apskaičiavimo – Reglamento (ES) Nr. 806/2014 70 straipsnio 2 dalis – Akivaizdžiai pagrįstas ieškinys – Nutarties poveikio apribojimas laiko atžvilgiu“
1.
Ekonominė ir pinigų politika – Ekonominė politika – Kredito įstaigų ir tam tikrų investicinių įmonių bendras pertvarkymo mechanizmas – „Ex ante“ įnašai į Bendrą pertvarkymo fondą (BPF) – Nustatyta 12,5 % galutinio tikslinio lygio bendros individualių įnašų į BPF sumos metinė viršutinė riba – Taikymo sritis – Taikymas pradiniu laikotarpiu
(Europos Parlamento ir Tarybos reglamento Nr. 806/2014 70 straipsnio 2 dalies pirma ir ketvirta pastraipos)
(žr. 30 punktą)
2.
Ekonominė ir pinigų politika – Ekonominė politika – Kredito įstaigų ir tam tikrų investicinių įmonių bendras pertvarkymo mechanizmas – „Ex ante“ įnašai į Bendrą pertvarkymo fondą (BPF) – Nustatyta 12,5 % galutinio tikslinio lygio bendros individualių įnašų į BPF sumos metinė viršutinė riba – Apimtis – Atvejis, kai Bendra pertvarkymo valdyba (BPV) neviršija šios viršutinės ribos – Vertinimo kriterijai – Dinamiškas galutinis tikslinis lygis
(Europos Parlamento ir Tarybos reglamento Nr. 806/2014 69 straipsnio 1 dalis ir 70 straipsnio 2 dalies pirma ir ketvirta pastraipos)
(žr. 29, 31 punktus)
Rezoliucinė dalis
1.
Panaikinti 2023 m. gegužės 2 d. Bendros pertvarkymo valdybos (BPV) sprendimą SRB/ES/2023/23 dėl ex ante įnašų į Bendrą pertvarkymo fondą (BPF) už 2023 m. apskaičiavimo, kiek jis susijęs su BAWAG PSK Bank für Arbeit und Wirtschaft und Österreichische Postsparkasse AG.
2.
Palikti galioti Sprendimo SRB/ES/2023/23, kiek jis susijęs su BAWAG PSK, padarinius, kol per protingą terminą, kuris negali viršyti šešių mėnesių nuo tos dienos, kai ši nutartis taps galutinė, BPV imsis priemonių, būtinų šiai nutarčiai įvykdyti.
3.
BPV padengia savo ir BAWAG PSK patirtas bylinėjimosi išlaidas.
4.
Europos Parlamentas ir Europos Sąjungos Taryba padengia savo bylinėjimosi išlaidas.
(
1
)	OL C 321, 2023 9 11.